stanford-oval/wikipedia huggingface dataset:
Australia (maanosa)

Australian maanosan sijainti.
Manner-Australia satelliittikuvassa, mannerjalusta vaaleansinisellä.
Australia on maantieteellisesti pienin maanosa maapallolla. Maanosan rajaus ja nimi vaihtelevat riippuen siitä, mitä kaikkea maanosaan lasketaan kuuluvaksi.
Maanosaan luetaan kuuluvaksi ainakin Australian valtio, joka kattaa koko Australian mantereen. Sen lisäksi maanosaan voidaan lukea mukaan Uusi-Seelanti, Uusi-Guinea lähisaarineen tai myös koko Oseanian saaristo, jolloin maanosasta voidaan käyttää nimeä Australia ja Oseania tai pelkkää nimeä Oseania. Australian mannerta ja sen lähialueita kutsutaan joissakin yhteyksissä myös nimillä Sahul, Australinea tai Meganesia.
Australian ja Aasian maanosien välinen raja vedetään yleensä Malaijien saariston läpi hieman Wallacen linjan itäpuolelta. Itä-Timor ja Indonesia luetaan tavallisesti kuuluviksi Aasiaan, vaikka Indonesiaan kuuluu myös Uuden-Guinean saaren länsiosa. Papua-Uutta-Guineaa ei sen sijaan lueta yleensä kuuluvaksi Aasiaan, vaan joko Australian tai Oseanian maanosaan.
Nimi

Nimi Australia tuli virallisesti käyttöön 1817, kun kuvernööri Lachlan Macquarie käytti sitä asiakirjassa. Sen ensimmäinen käyttäjä lienee ollut kapteeni Matthew Flinders 1814 ilmestyneessä kirjassaan Voyage to Terra Australis, ja sen jälkeen nimi tuli yleisesti kaupalliseen ja tavaraliikenteen käyttöön.
Arttu Haglund

| Arttu Haglund> Henkilötiedot |
| --- | --- |
Syntynyt: 28. elokuuta 1983 (ikä 41) Helsinki
Ammatti:  ohjaaja, tuottaja
Ohjaaja
Aktiivisena:  2004–
Aiheesta muualla
Viralliset kotisivut
IMDb 
Elonet
Arttu Haglund (s. 28. elokuuta 1983 Helsinki) on suomalainen elokuvaohjaaja, tuottaja, elokuvakasvattaja ja kouluttaja.
Haglund on ohjannut useita lyhytelokuvia. Hänen ensimmäinen pitkä elokuvansa Poissa sai maailmanensi-iltansa Sodankylän elokuvajuhlilla kesäkuussa 2019 ja se saapui Suomen elokuvateattereihin 29. marraskuuta 2019. Kansainvälisen ensi-iltansa Poissa sai 4. maaliskuuta 2020 Fantasporton 40. elokuvajuhlilla, jossa se palkittiin kriitikkopalkinnolla.
Haglund on suunnitellut ja tuottanut tuotantoyhtiö Amazementissa elokuvakasvatuksen hankekokonaisuuden Kaikki kuvaa. Verkkosivusto opettaa lapsille ja nuorille elokuvien tekemistä videotutoriaalien avulla. Hankkeessa järjestetään myös elokuvatyöpajoja ympäri Suomen. Lisäksi Haglund on järjestänyt valtakunnallista, Suomen suurimmaksi lapsille ja nuorille suunnatuksi elokuvakilpailuksi kasvanutta Kaikki kuvaa -kilpailua vuodesta 2013. Hankekokonaisuus laajeni 2016, kun Haglund sai valmiiksi Kaikki kuvaa EDU -sivuston, kamerakynäpedagogisen verkkokurssin. Hän toimii hankkeessa myös opettajankouluttajana. Menetelmässä videokuvaaminen tuodaan peruskoulun kaikkien aineiden oppitunneille ja varhaiskasvatukseen uudenlaisena ajattelun ja oppimisen välineenä.
Filmografia > Pitkät elokuvat

Poissa (2019)
Filmografia > Lyhytelokuvat

Tekeillä: Kotiin
Jäähyväiset Esoille (2013)
Odotushuone (2012)
Muistoksi vain seuraaville (2011)
Nyt tai ei koskaan, Pentti! (2011)
Ihmisiä tiellä (2009)
Kerran (2008)
Pimeää vasten (2006)
Pian on aamu (2005)
Eeva (2004)
Aiheesta muualla

Arttu Haglundin webportfolio
Réjean Boivin

| Réjean Boivin> Henkilötiedot |
| --- | --- |
Syntynyt: 24. elokuuta 1966 (ikä 58) Sainte-Foy, Quebec, Kanada
Kansalaisuus:   Kanada
Jääkiekkoilija
Lempinimi:  Reggie
Maila:  Right
Pituus:  173 cm
Paino:  75 kg
Pelaajaura
Pääsarjaura:  1984–1989
Seurat:  Colgate University NCAA Porin Ässät SML
Réjean Boivin (s. 24. elokuuta 1966 Sainte-Foy, Quebec, Kanada) on kanadanranskalainen entinen jääkiekkoilija. Boivin pelasi neljä vuotta NCAA yliopistoliigaa Yhdysvalloissa Colgate Universityn joukkueessa ja toimi kaksi viimeistä kauttaan joukkueen kapteenina. Yliopistouran jälkeen Boivin tuli vielä vuodeksi pelaamaan Suomeen Porin Ässien joukkueeseen. Ainoalla liigakaudellaan Boivin pelasi 38 ottelua ja teki niissä 18 maalia ja antoi 14 maalisyöttöä. Jäähyjä hänelle puhallettiin 19 minuuttia.
Viimeisellä yliopistokaudellaan Boivin valittiin NCAA liigan tähdistökentälliseen. Lisäksi hän oli ehdolla Hobey Baker Awardin saajaksi. Palkinnon voitti tuolloin maalivahti Robb Stauber.
Vuonna 2011 Boivin valittiin Colgate Universityn Hall of Honorin jäseneksi.
Saksan jalkapallon 1. Bundesliiga 1994–1995

Saksan jalkapallon 1. Bundesliigan kausi 1994–1995 oli järjestyksessään 32. maan korkeimman sarjatason, 1. Bundesliigan, kausi. Se alkoi 19. elokuuta 1994.
Sarjataulukko

| --- | --- |
: Osallistumisoikeus Mestarien liigaan
: Osallistumisoikeus UEFA Cupiin
: Osallistumisoikeus Cup-voittajien cupiin
: Osallistumisoikeus UEFA Intertoto Cupiin
: Putosi 2. Bundesliigaan
| # | Joukkue | O | V | T | H | Maalit | Maaliero | Pst |
| --- | --- | --- | --- | --- | --- | --- | --- | --- |

| 1. | Borussia Dortmund | 34 | 20 | 9 | 5 | 67:33 | +34 | 49 |
| 2. | Werder Bremen (P) | 34 | 20 | 8 | 6 | 70:39 | +31 | 48 |
| 3. | SC Freiburg | 34 | 20 | 6 | 8 | 66:44 | +22 | 46 |
| 4. | 1. FC Kaiserslautern | 34 | 17 | 12 | 5 | 58:41 | +17 | 46 |
| 5. | Borussia Mönchengladbach | 34 | 17 | 9 | 8 | 66:41 | +25 | 43 |
| 6. | FC Bayern München (M) | 34 | 15 | 13 | 6 | 55:41 | +14 | 43 |
| 7. | Bayer 04 Leverkusen | 34 | 13 | 10 | 11 | 62:51 | +11 | 36 |
| 8. | Karlsruher SC | 34 | 11 | 14 | 9 | 51:47 | +4 | 36 |
| 9. | Eintracht Frankfurt | 34 | 12 | 9 | 13 | 41:49 | –8 | 33 |
| 10. | 1. FC Köln | 34 | 11 | 10 | 13 | 54:54 | 0 | 32 |
| 11. | FC Schalke 04 | 34 | 10 | 11 | 13 | 48:54 | –6 | 31 |
| 12. | VfB Stuttgart | 34 | 10 | 10 | 14 | 52:66 | –14 | 30 |
| 13. | Hamburger SV | 34 | 10 | 9 | 15 | 43:50 | –7 | 29 |
| 14. | TSV 1860 München (N) | 34 | 8 | 11 | 15 | 41:57 | –16 | 27 |
| 15. | Bayer 05 Uerdingen (N) | 34 | 7 | 11 | 16 | 37:52 | –15 | 25 |
| 16. | VfL Bochum (N) | 34 | 9 | 4 | 21 | 43:67 | –24 | 22 |
| 17. | MSV Duisburg | 34 | 6 | 8 | 20 | 31:64 | –33 | 20 |
| 18. | Dynamo Dresden | 34 | 4 | 8 | 22 | 33:68 | –35 | 16 |
Parhaat maalintekijät

|  | Pelaaja | Joukkue | Maalit |
| --- | --- | --- | --- |

|  1. |  Mario Basler | Werder Bremen | 20 |

|  1. |  Heiko Herrlich | Borussia Mönchengladbach | 20 |

|  3. |  Toni Polster | 1. FC Köln | 17 |

|  4. |  Rodolfo Esteban Cardoso | SC Freiburg | 16 |
|  4. |  Pavel Kuka | 1. FC Kaiserslautern | 16 |
|  4. |  Rudi Völler | Bayer 04 Leverkusen | 16 |
Aiheesta muualla

RSSSF tilastot (englanniksi)
Saksan jalkapallon 1. Bundesliigan kaudet
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1960-luku |  |  |  | 1963–1964 | 1964–1965 | 1965–1966 | 1966–1967 | 1967–1968 | 1968–1969 | 1969–1970 |
| 1970-luku | 1970–1971 | 1971–1972 | 1972–1973 | 1973–1974 | 1974–1975 | 1975–1976 | 1976–1977 | 1977–1978 | 1978–1979 | 1979–1980 |
| 1980-luku | 1980–1981 | 1981–1982 | 1982–1983 | 1983–1984 | 1984–1985 | 1985–1986 | 1986–1987 | 1987–1988 | 1988–1989 | 1989–1990 |
| 1990-luku | 1990–1991 | 1991–1992 | 1992–1993 | 1993–1994 | 1994–1995 | 1995–1996 | 1996–1997 | 1997–1998 | 1998–1999 | 1999–2000 |
| 2000-luku | 2000–2001 | 2001–2002 | 2002–2003 | 2003–2004 | 2004–2005 | 2005–2006 | 2006–2007 | 2007–2008 | 2008–2009 | 2009–2010 |
| 2010-luku | 2010–2011 | 2011–2012 | 2012–2013 | 2013–2014 | 2014–2015 | 2015–2016 | 2016–2017 | 2017–2018 | 2018–2019 | 2019–2020 |
| 2020-luku | 2020–2021 | 2021–2022 |  |  |  |  |  |  |  |  |
Régis Wargnier

Wargnier vuonna 2012
Régis Wargnier (s. 18. huhtikuuta 1948) on ranskalainen elokuvaohjaaja. Hänen töistään Indokiina (1992) voitti parhaan ulkomaisen elokuvan Oscar-palkinnon.
Metzissä syntynyt Wargnier istui tuomariston jäsenenä Cannesin elokuvajuhlilla vuonna 2002. Hän on voittanut Oscarin lisäksi muun muassa César- ja Goya-palkinnot.
Aiheesta muualla

Régis Wargnier Internet Movie Databasessa. (englanniksi)
Australaasia

Australaasia
Australaasia eliömaantieteellisenä alueena ja sen eri rajauksia. Tummemmalla on merkitty jääkausien aikana kuivana maana ollut mannerjalusta.
Australaasia on eliömaantieteellinen alue, johon kuuluu Australia, Oseania, Uusi-Guinea ja Indonesian itäiset saaret. Sen erottaa orientaalisesta eläinmaantieteellisestä alueesta niin sanottu Wallacen linja, joka kulkee Filippiinien eteläpuolitse Borneon ja Sulawesin sekä Balin ja Lombokin välistä.
Poliittisissa ja kulttuurisissa yhteyksissä termiä Australaasia käytetään harvoin, sillä alueeseen kuuluu hyvin erilaisia valtioita. Aiemmin Australaasiaksi kutsuttiin Australian ja Uuden-Seelannin muodostamaa yhteisjoukkuetta eräissä urheilukilpailuissa.
Aiheesta muualla

Kuvia tai muita tiedostoja aiheesta Australaasia Wikimedia Commonsissa
Salibandyn I-divisioonan kausi 2006–2007

Kausi 2006–2007 oli salibandyn I-divisioonan 19. kausi. Runkosarja alkoi 30. syyskuuta 2006 ja päättyi 4. maaliskuuta 2007. TPS voitti länsilohkon ja SC Blues itälohkon. Länsilohkon pistepörssin voitti Nokian KrP:n Toni Katajisto ja itälohkon Rangersin Rein Kivi.
I divisioonan karsinnat

| AFC Campus – Laaka |
| --- | --- | --- | --- | --- |
| 23. maaliskuuta | AFC Campus | Laaka | 2–3 |  (Arkistoitu – Internet Archive) |
| 24. maaliskuuta | Laaka | AFC Campus | 4–3ja. |  (Arkistoitu – Internet Archive) |
| Laaka nousi I divisioonaan voitoin 2-0. | Laaka nousi I divisioonaan voitoin 2-0. | Laaka nousi I divisioonaan voitoin 2-0. | Laaka nousi I divisioonaan voitoin 2-0. |  |
| ISB – LoSB |
| --- | --- | --- | --- | --- |
| 24. maaliskuuta | ISB | LoSB | 3–7 |  (Arkistoitu – Internet Archive) |
| 31. maaliskuuta | LoSB | ISB | 10–2 |  (Arkistoitu – Internet Archive) |
| LoSB säilytti sarjapaikkansa I divisioonassa voitoin 2-0. | LoSB säilytti sarjapaikkansa I divisioonassa voitoin 2-0. | LoSB säilytti sarjapaikkansa I divisioonassa voitoin 2-0. | LoSB säilytti sarjapaikkansa I divisioonassa voitoin 2-0. |  |
| ÅIF – SB Vaasa |
| --- | --- | --- | --- | --- |
| 24. maaliskuuta | ÅIF | SB Vaasa | 13–6 |  (Arkistoitu – Internet Archive) |
| 25. maaliskuuta | SB Vaasa | ÅIF | 4–11 |  (Arkistoitu – Internet Archive) |
| ÅIF nousi I divisioonaan voitoin 2-0. | ÅIF nousi I divisioonaan voitoin 2-0. | ÅIF nousi I divisioonaan voitoin 2-0. | ÅIF nousi I divisioonaan voitoin 2-0. |  |
| SB Vantaa – M-Team |
| --- | --- | --- | --- | --- |
| 24. maaliskuuta | SB Vantaa  | M-Team | 6–4 |  (Arkistoitu – Internet Archive) |
| 25. maaliskuuta | M-Team | SB Vantaa | 5-7 |  (Arkistoitu – Internet Archive) |
| SB Vantaa nousi I divisioonaan voitoin 2-0. | SB Vantaa nousi I divisioonaan voitoin 2-0. | SB Vantaa nousi I divisioonaan voitoin 2-0. | SB Vantaa nousi I divisioonaan voitoin 2-0. |  |
Aiheesta muualla

Miesten I-divisioona tilastot kaudella 2006–2007 Salibandyliigan sivuilla (Arkistoitu – Internet Archive)
Ruskoplaty

| Ruskoplaty |
| --- | --- |

Uhanalaisuusluokitus
 Luonnosta hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Hammaskarppikalat Cyprinodontiformes
Heimo::  Hammaskarpit Poeciliidae
Suku::  Xiphophorus
Laji::  couchianus
Kaksiosainen nimi
 Xiphophorus couchianus  (Girard, 1859) 
Katso myös
   Ruskoplaty Wikispeciesissä   Ruskoplaty Commonsissa 
Infobox OKNimi-testi OKIUCN-testi OK: 
Ruskoplaty (Xiphophorus couchianus) on luonnosta hävinnyt kalalaji, jota eli Meksikon Atlantin puoleisella rinteillä. Sitä pidetään myös akvaariossa..
Kooltaan ruskoplatykoiraat kasvavat 4 cm ja naaraat 6 cm pitkiksi. Väritykseltään ruskoplaty on ruskehtavanharmaa. Sen evät ovat läpikuultavat.
Kansainvälisen luonnonsuojeluliiton mukaan ruskoplatyä ei tavata luonnossa enää yhtään aitoa yksilöä. Viimeisin puhdas ruskoplaty kerättiin vuonna 1967. Laji on sen jälkeen risteytynyt kirjoplatyn kanssa, ja lajin alapopulaatiot kuuluvatkin todennäköiseen uuteen X. apodaca -lajiin. Viimeiset ex situ -suojellut ruskoplatyt ovat Nuevo Leónin autonomisen yliopiston uhanalaisten kalalajien suojakeskuksessa. Ruskoplatyt elivät pienellä alueella ja kärsivät elinalueensa tuhoutumisesta. Aiemmin ruskoplatyja eli laajemmaltikin Meksikossa. Ruskoplatyja pyydystettiin akvaariokaloiksi ja lisäksi niitä käytetään perinnöllisyystutkimuksissa.
Anastasija Volotškova

Anastasija Volotškova
Anastasija Jurjevna Volotškova (ven. Анастасия Юрьевна Волочкова, s. 20. tammikuuta 1976) on venäläinen prima ballerina.
Elämäkerta > Taustaa

Volotškova syntyi keskiluokkaiseen perheeseen Pietarissa. Hänen isänsä oli entinen pöytätenniksen Neuvostoliiton mestari ja urheiluvalmentaja, ja hänen äitinsä oli kaupunkiopas. Volotškova on ollut kerran naimisissa, ja hänellä on tytär, joka syntyi vuonna 2005. Äiti ja tytär asuvat Pietarissa ja Moskovassa.
Elämäkerta > Valmennus

Volotškova opiskeli klassista balettia Natalja Dudinskajan johdolla maailmankuulussa Vaganova-akatemiassa. Ollessaan 17-vuotias balettiopiskelija Volotškovasta tuli maineikkaan Mariinski-baletin nuorin solisti, kun hän teki debyyttinsä Odette-Odilen kaksoisroolissa Joutsenlammessa vuonna 1994. Vuonna 1996 hän puolestaan voitti II Kiovan kansainvälinen Serge Lifar -balettikilpailun.
Elämäkerta > Mariinski-teatteri 1994–1998

Volotškova tanssi vuosina 1994–1998 Mariinski-baletin solistina esiintyen muun muassa Gisellessä, La Bayadèressä, Pähkinänsärkijässä, Don Quijotessa, Le Corsairessa, Raymondassa, Scheherazadessa, The Firebirdissä, Bahtšisarain suihkulähteessä ja Prinsessa Ruususessa. Hän esiintyi balettiseurueen kanssa myös kiertueilla ympäri maailmaa, mukaan lukien Isossa-Britanniassa, Belgiassa, Ranskassa, Espanjassa, Italiassa, Kreikassa, Itävallassa, Saksassa, Tanskassa, Norjassa, Bahrainissa, Etelä-Koreassa, Japanissa, Kanadassa ja Yhdysvalloissa.
Elämäkerta > Bolšoi-teatteri 1998–2005

Vuosina 1998–2000 Volotškova esiintyi Bolšoi-baletin prima ballerinana Jekaterina Maksimovan ohjauksessa. Volotškova tanssi muun muassa Gisellessä, Joutsenlammessa, La Bayadèressä, Prinsessa Ruususessa, Raymondassa ja Russian Hamletissa sekä esiintyi balettiseurueen kiertueilla eri puolilla Eurooppaa. Vuonna 2001 Juri Grigorovitš kutsui Volotškovan takaisin Bolšoi-balettiin tämän oltua poissa keskittyessään soolouraansa ulkomailla. Volotškovan esitys Joutsenlammessa Bolšoi-teatterissa toi hänelle arvostetun Prix Benois de la Danse -palkinnon vuonna 2002. Samana vuonna Volotškova sai Venäjän kunnioitettu taiteilija -tunnustuksen.
Useiden erimielisyyksien jälkeen Volotškovan sopimus Bolšoi-baletin kanssa päättyi vuonna 2005. Käytännössä hän oli kuitenkin jättänyt seurueen jo vuonna 2003. Tuolloin hänet ensin erotettiin, mistä nousi maailmanlaajuinen kohu, koska Bolšoi-baletin uutisoitiin erottaneen hänet liian isokokoisena. Moskovalainen tuomioistuin määräsi seurueen palauttamaan Volotškovan virka ja maksamaan tälle tuhansien eurojen vahingonkorvaukset ja menetetyt palkat. Volotškova ei kuitenkaan koskaan palannut.
Elämäkerta > Sooloura 1998–

Volotškova aloitti soolouransa 1990-luvun lopulla. Hän on sittemmin tanssinut solistina New National Theatre Ballet Tokyon, Bordeaux Balletin ja English National Balletin kanssa. Lontoossa vuonna 2001 Volotškova teki debyyttinsä Rodion Shchedrinin baletissa Carmen Suite, joka pohjautuu Georges Bizetin oopperaan Carmen. Alberto Alonso koreografioi baletin alun perin Maija Plisetskajalle Bolšoi-teatteriin, ja Plisetskaja henkilökohtaisesti ohjasi roolin Volotškovalle.
Vuosien varrella Volotškova on esiintynyt lukuisissa gaala- ja sooloesityksissä muun muassa Moskovassa, Pariisissa, Lontoossa, Ateenassa, Lausannessa, Abu Dhabissa ja New Yorkissa. Pelkästään Lontoossa hän on esiintynyt tuotannoissa Royal Albert Hallissa, Royal Opera Housessa, Coliseumissa, Palladiumissa ja Sadler's Wells Theatressa. Volotškova on myös tanssinut prima ballerinana Eremitaaši-teatterissa sekä Juri Grigorovitšin balettiseurueessa esiintyen muun muassa Gisellessä, Joutsenlammessa, La Bayadèressä, Le Corsairessa ja Spartacuksessa. Grigorovitš-baletin kanssa Volotškova on esiintynyt pääasiassa Krasnodarissa, mutta myös esimerkiksi Mariinski-teatterissa.
Hyväntekeväisyysesitystensä avulla Volotškova on lahjoittanut varoja useisiin kohteisiin, erityisesti venäläisille lapsille. Hän on lahjoittanut rahaa muun muassa terveysongelmista kärsiville lapsille, pietarilaisille lastenkodeille ja Beslan-uhreille.
Elämäkerta > Julkisuus

Volotškovasta tuli yksi Venäjän tunnetuimmista julkisuuden henkilöistä 2000-luvun vaihteessa, ja hän esiintyy säännöllisesti lehdissä ja TV-ohjelmissa. Vuonna 2003 hän sai myös mittavaa maailmanlaajuista huomiota, kun Bolšoi-baletin uutisoitiin erottaneen hänet liian isokokoisena.
Tanssijanuransa ohessa Volotškova on myös esiintynyt elokuvissa ja televisiosarjoissa sekä toiminut mallina muun muassa Chopard-jalokiville.
Aiheesta muualla

Anastasija Volotškovan sivusto (englanniksi)
Prix Benois de la Danse (englanniksi)
Ballet at the Hermitage Theatre (englanniksi)
Anastasija Volotškova Internet Movie Databasessa. (englanniksi)
Saksan 11. jalkaväkidivisioona

| 11>  jalkaväkidivisioona |
| --- | --- |
 Divisioonan tunnus
Toiminnassa:  1934–1945
Valtio:   Saksa
Puolustushaarat:   Maavoimat
Aselajit:  Jalkaväki
Osa joukkoa:  Heer (Wehrmacht)
Koko:  divisioona
Sodat ja taistelut:  Puolan offensiivi 1939 länsirintama 1940 itärintama 1941–1945
Saksan 11. jalkaväkidivisioona (saks. 11. Infanterie-Division) oli Saksa maavoimien yhtymä toisessa maailmansodassa.
Perustaminen

Wehrkreis I muodosti 1. lokakuuta 1934 Allensteinissä divisioonan peitenimellä Infanterieführer I, jonka nimi vaihdettiin 15. lokakuuta 1935 Saksan irtautuessa Versailles'n rauhan rajoituksista 11. jalkaväkidivisioonaksi.
Historia

Divisioona asetettiin liikekannalle 26. elokuuta 1939. Se liitettiin pohjoisen armeijaryhmän 3. armeijaan, jonka mukana se hyökkäsi Itä-Preussista Puolaan. Joulukuussa 1939 divisioona oli armeijaryhmä B:n reservinä ja se liitettiin armeijaryhmän 6. armeijaan tammikuussa 1940. Divisioona ylitti armeijan mukana Belgian rajan ja se eteni edelleen Ranskaan. Ranskan sotatoimien päätyttyä divisioona viipyi Atlantin rannikolla aina vuoden loppuun.
Divisioona siirrettiin maaliskuussa 1941 Itä-Preussiin, jossa se liitettiin armeijaryhmä B:n 18. armeijaan. Operaatio Barbarossan alkaessa se hyökkäsi armeijan mukana Neuvostoliittoon. Neuvostoliiton aloitettua vastahyökkäyksen 1944 jäi divisioona Kuurinmaalle mottiin ja se antautui toukokuussa Neuvostojoukoille.
Komentajat

Divisioonankomentajina olivat:
kenraaliluutnantti Günther fon Niebelschütz 1. lokakuuta 1934 - 1. huhtikuuta 1937
kenraaliluutnantti Max Bock 1. huhtikuuta 1937 - 23. lokakuuta 1939
kenraaliluutnantti Herbert von Böckmann 23. lokakuuta 1939 - 26. tammikuuta 1942
kenraaliluutnantti Siegfried Thomaschki 26. tammikuuta 1942 - 7. syyskuuta 1943
kenraaliluutnantti Karl Burdach 7. syyskuuta 1943 -
kenraaliluutnantti Hellmuth Reymann 4. tammikuuta 1944
kenraalimajuri Gerhard Feyerabend 18. marraskuuta 1944
Ari Hakulinen

Ari Hakulinen vuonna 2008.
Ari Usko Hakulinen (s. 1944 Varkaus) on suomalainen muusikko ja äänilevytuottaja.
Hakulinen on ollut mukana perustamassa levy-yhtiöitä Turun Tähtituotanto Oy (1989) ja Artie Music Oy (2001). Hän toimii Tähtituotannon toimitusjohtajana ja Artie Musicin hallituksen puheenjohtajana. Levy-yhtiöt ovat erikoistuneet vanhojen gramofonilevyjen uudelleenjulkaisuun.
Hakulisen instrumentteja ovat kontrabasso, bassokitara ja harmonikka. Hän opiskeli kontrabassonsoittoa Jyväskylän konservatoriossa 1962–1963 Erkki Talpon johdolla ja Sibelius-Akatemiassa 1965–1970 opettajinaan Oiva Nummelin ja Olli Kosonen. Vuonna 1969 hänet nimitettiin Turun kaupunginorkesterin kontrabasistiksi ja 1973 bassojen äänenjohtajaksi. Hakulinen toimi Mikkelin orkesterin intendenttinä 1987–1988 ja Turun Filharmonisen orkesterin vs. intendenttinä 2007. Hakulinen on myös opettanut kontrabassonsoittoa Turun konservatoriossa.
Hakulinen on ollut mukana monissa turkulaisissa teatterituotannoissa, viimeksi keväällä 2014 Turun kaupunginteatterissa kantaesityksensä saaneessa Carola-lauluillassa Maailmannainen.
Réka Luca Jani

| Réka-Luca Jani |
| --- | --- |

Henkilötiedot
Syntynyt: 31. heinäkuuta 1991  Siófok 
Kansalaisuus:   Unkari
Tennispelaaja
Pituus:  161 cm
Paino:  58 kg
Kätisyys:  oikea
Ammattilaisena:  2008–
Palkintorahat:  861 407 USD
Kaksinpeli
Paras sijoitus:  147. (7.5.2012)
Voitot/tappiot:  548–362
Grand Slam -turnauksissa
Yhdysvaltain avoimet:  1. kierros (2011)
Nelinpeli
Paras sijoitus:  124  (22. elokuuta 2016)
Voitot/tappiot:  366–215
Aiheesta muualla
ITF
WTA
Réka-Luca Jani (s. 31. heinäkuuta 1991 Siófok) on unkarilainen tennispelaaja. Parhaimmillaan hän on ollut WTA-listan sijalla 147 toukokuussa 2012. Hän on voittanut urallaan 18 ITF-turnausta kaksinpelissä ja 19 nelinpelissä.
Tennisura

Vuonna 2011 Jani pääsi pelaamaan Yhdysvaltain avointen pääsarjassa voitettuaan kaikki kolme karsintaotteluaan. Pääsarjan ensimmäisellä kierroksella hän hävisi kuitenkin Sloane Stephensille kolmessa erässä.
Aiheesta muualla

Réka-Luca Jani WTA:n sivuilla
Réka-Luca Jani ITF:n sivuilla[vanhentunut linkki]
Sangam-kirjallisuus

Sangam-kirjallisuus on muinaisten tamilien klassista kirjallisuutta 1. vuosisadalta eaa. noin 200–300 luvulle jaa. Siihen sisältyy kolme antologiaa Ettuttokai, Pattuppāttu ja Tolkāppiyam-kielioppi.
Sangareddi

| Sangareddi సంగారెడ్డి |
| --- | --- |
 Sangareddi
 Koordinaatit: 17.6294°N, 78.0917°E 
Valtio:  Intia
Osavaltio:  Telangana
Piirikunta:  Medak
Pinta-ala:  
 – Kokonaispinta-ala:  14,45 km²
Korkeus:  496 m
Väkiluku (2001):  57 113
Aikavyöhyke:  UTC+5:30
Infobox OKVirheellinen NIMI-arvo: 
Sangareddi (teluguksi సంగారెడ్డి) on Intiassa Telanganan osavaltiossa sijaitsevan Medakin piirikunnan pääkaupunki. Vuonna 2001 kaupungissa asui 57 113 henkeä.
Antti Försti

| Antti Försti> Henkilötiedot |
| --- | --- |
Koko nimi:  Antti Tuomas Viljami Försti
Syntynyt: 19. elokuuta 1964 (ikä 60) Evijärvi, Suomi
Kansalaisuus:   Suomi
Lentopalloilija
Pituus:  181 cm
Paino:  67 kg
Nyk. joukkue:  Länsi-Suomen aluejoukkue
Pelaajaura
Ammattilaisjoukkueet
1984–1987 1987–1989 1989–1990 1990–1992 1992–1995 1995–1997 1997–1998 1998-2001:  Alahärmän Kisa Vaasan Vasama Vähänkyrön Viesti Vaasa Lentis Evijärven Urheilijat Jeppis Wolley Lapuan Virkiä Kannuksen Ura
Valmennusura
2009–2012 2012–2016 2016–2017 2017–2018 2014–:  Alahärmän Kisa Kauhavan Wisa Kiuruveden Luomu wolley Kauhavan Wisa Länsi-Suomen aluejoukkue
| Mitalit> Miesten lentopallo.C-poikien SM-kisat  | Mitalit> Miesten lentopallo.C-poikien SM-kisat  | Mitalit> Miesten lentopallo.C-poikien SM-kisat  | Miesten lentopallo>  |
| --- | --- | --- | --- |
|  Hopeaa | KaWi 2015 |  |  |
|  Hopeaa | KaWi 2016 |  |  |
|  Hopeaa | LuoWo 2017 |  |  |
|  Hopeaa | Evijärvi 1978 |  |  |
| A-poikien SM-kisat  | A-poikien SM-kisat  | A-poikien SM-kisat  |  |
|  Kultaa | Alahärmä 1984 |  |  |
| B-nuorten Alue SM-kisat  | B-nuorten Alue SM-kisat  | B-nuorten Alue SM-kisat  |  |
|  Pronssia | E-P piirijoukkue 1979 |  |  |
| B-poikien SM-kisat  | B-poikien SM-kisat  | B-poikien SM-kisat  |  |
|  Pronssia | KaWi 2018 |  |  |
Antti Försti (s. 19. elokuuta 1964 Evijärvi) on suomalainen lentopallovalmentaja ja entinen pelaaja. Försti valmentaa tällä hetkellä Länsi-Suomen aluejoukkuetta. Förstin aktiiviura pelaajana kesti vuodesta 1984 aina vuoteen 2000. Juonioreissa Försti pelasi Evijärven Urheilijoissa vuosina 1973–1982 ja Alahärmän Kisassa 1982–1984. Vaasassa sekä Vähässäkyrössä Försti pelasi 1-sarjaa ja Kannuksen Urassa supersarjaa. Uransa alkupuolella nuori lentopalloilija hääräsi yleispelaajan tontilla, mutta Vaasassa pelattuaan hän siirtyi vähitellen passarin tontille. Valmentajana Försti johdatti Kauhavan Wisan kahteen perättäiseen SM hopeamitaliin C-pojissa. Apuvalmentajana hän on saavuttanut SM-pronssin B-pojissa 2018 sekä SM-hopean C-pojissa 2017.